Drenstvas (ežeras)
Apie kaimą žr. Drenstvas. Drenstvo ežeras (lenk. Jezioro Dręstwo, Dreństwo, Rybczyzna) – ežeras Mozūrijos ežeryne, šiaurės rytų Lenkijoje, Palenkės vaivadijoje, Augustavo apskrityje ir Barglavo valsčiuje. Šalia ežero yra Drenstvo kaimas. Ežeras yra 114,7-114,9 m aukštyje virš jūros lygio. Pro ežerą teka Jegžnios (lenk. Jegrznia) upė. Kai kuriuose žemėlapiuose ir leidiniuose ežeras dar įvardijamas kaip Dreństwo ir Rybczyzna. Apie 5,6 % ežero vandens paviršiaus apaugę įvairiais augalais ir 22,5 % povandeniniais augalais. Ežero pakrantėse yra dirbami laukai ir keli miškeliai. Šalia ežero yra svečių namai Relaks, įvairios stovyklavietės ir privatūs vasarnamiai. Ežere veisiasi šios žuvų rūšys: seliava, stinta, paprastoji aukšlė, sykas, paprastoji kuoja, paprastasis karšis, ešerys, ungurys ir lydekos.